Hordaland politidistrikt

Hordaland politidistrikt hadde hovedsete i Bergen.

Distriktet hadde 426 500 innbyggere i 2007, og det ble påtaleavgjort 22 500 forbrytelser. Oppklaringsprosenten samme år var på 41,1 %. Til sammenligning var oppklaringsprosenten i Oslo politidistrikt 20,8 %. Saksbehandlingstiden var i gjennomsnitt på 122 dager.

Hordaland politidistrikt ble opprettet i 2002 som følge av den nasjonale Politireform 2000. Før dette var det tre politidistrikt i Hordaland fylke: Bergen politidistrikt (Bergen kommune), Hardanger politidistrikt (kommunene i Hardanger) og Hordaland politidistrikt (de øvrige kommunene i Hordaland fylke).

Dekningsområde
Politidistriktet dekket de 30 kommunene Askøy, Austevoll, Austrheim, Bergen, Eidfjord, Fedje, Fjell, Fusa, Granvin, Gulen, Jondal, Kvam, Kvinnherad, Lindås, Masfjorden, Meland, Modalen, Odda, Os, Osterøy, Radøy, Samnanger, Solund, Sund, Tysnes, Ullensvang, Ulvik, Vaksdal, Voss og Øygarden.

Funksjonelle driftsenheter
 Fellesadministrativ enhet
 Felles operativ enhet
 Retts- og påtaleenheten
 Namsfogden i Bergen
 Forvaltningsenheten
 Politiets sikkerhetstjeneste

Geografiske driftsenheter
 Arna og Åsane politistasjon – Osterøy lensmannskontor
 Askøy lensmannskontor – Fjell og Sund lensmannskontor – Øygarden lensmannskontor 
 Austevoll lensmannskontor
 Bergen Sentrum politistasjon
 Fana politistasjon
 Fjell, Sund og Øygarden lensmannskontor
 Fusa lensmannskontor – Tysnes lensmannskontor
 Kvam lensmannskontor – Samnanger lensmannskontor
 Kvinnherad lensmannskontor
 Laksevåg lensmannskontor – Fyllingsdalen politistasjon
 Lindås og Meland lensmannskontor – Austrheim og Fedje lensmannskontor – Radøy lensmannskontor
 Odda politistasjon – Jondal lensmannskontor – Ullensvang og Eidfjord lensmannskontor
 Voss lensmannskontor – Vaksdal lensmannskontor – Ulvik og Granvin lensmannskontor
 Solund lensmannskontor – Gulen lensmannskontor – Masfjorden lensmannskontor
 Os lensmannskontor

Ledergruppe
Politidistriktets ledergruppe var et rådgivende organ for politimesteren, og bestod av politimesteren, visepolitimestrene, lederne for de funksjonelle og geografiske driftsenhetene, informasjonslederen og personalsjefen. Disse møttes én gang i måneden.

Referanser

Eksterne lenker
Hordaland politidistrikt hos Politi.no

Tidligere politidistrikter i Norge
Myndigheter i Hordaland
Etableringer i 2002
Opphør i 2015